פרולס

האי פרולס (באנגלית: Prall's Island) הוא אי בלתי מיושב המצוי במצר ארתור בין סטטן איילנד, אחד מרובעי העיר ניו יורק, לבין לינדן במדינת ניו ג'רזי שבארצות הברית. האי הוא אחד מהאיים המהווים את רובע סטטן איילנד. שטחו 0.36 קמ"ר. מקור השם והיסטוריה האי קרוי על שם אחד המתיישבים ההולנדים הראשונים של הסטטן איילנד - ארנט יאנסון ואן נארדן פראל (Arent Jansen Van Naerden Prall) (נולד בשנת 1698), או על שם המתיישב אברהם פראל (Abraham Prall; ‏1706-1775), אשר קנה את האי לאחר הגיעו מאמסטרדם. שמו המקורי של האי היה האי דונגאן, על שם מושל מדינת ניו יורק תומאס דונגאן (Thomas Dongan) שהתמנה למושל בשנת 1688. במהלך השנים שובש השם ל"אי דנקן". החל מסוף המאה ה-19 מכונה האי על שם פראל (נהגה פרול). כיום האי בבעלות העירייה של ניו יורק, מנוהל על ידי מחלקת הפארקים והנופש של ניו יורק ומשמש כמקלט לציפורים (בית גידול לציפורים). קישורים חיצוניים